Culture Laerskool Hendrik Louw
Kultuur en Buitemuurs(current)
Kultuur- en buitemuurse aktiwiteite
By Laerskool Hendrik Louw se kultuurafdeling glo ons aan massadeelname. Ons poog om vir soveel moontlik leerders die geleentheid te skep om ‘n liefde vir die kunste te ontwikkel, sowel as om hulle talente te vorm en te verbeter deur deelname aan woordkuns-, redenaars-, musiek- en kunsaktiwiteite. Die volgende kultuuraktiwiteite word aangebied:
Leerders het die geleentheid om aan die Helderberg Eisteddfod deel te neem in die volgende kategorieë: Woordkuns, Musiek en Kuns. Laerskool Hendrik Louw se leerders ontvang gereeld medaljes en word as die beste in hulle onderskeie kategorieë aangewys.
Geleentheid word geskep om menings te vorm en sinvol daaroor te redeneer. Leerders leer om ‘n beredeneerde toespraak te skryf en te lewer. Liefde vir die taal word bevorder. Leerders kry die geleentheid om vir die jaarlikse ATKV-redenaarskompetisie in te skryf, sowel as die interne kompetisies binne skoolverband.
Van Goggas Kunsklub
Van Goggas Kids Kuns- en Kunsvlytklub het sy deure in Januarie 2014 oopgemaak. Die idee van die klub is om die leerders aan ‘n verskeidenheid kunssoorte, wêreldbekende kunstenaars en hulle kuns bekend te stel. Leerders sal die geleentheid hê om hulself uit te druk en te eksperimenteer binne ‘n veilige omgewing.
Om saam met vriende musiek te kan maak en dit sodoende meer te geniet, is die einddoel van Hendrik Louw se musiekdepartement. Ons glo daaraan om aan soveel moontlik leerders die geleentheid te bied om aan musiekaktiwiteite deel te neem. Dit word moontlik gemaak deur musieklesse by die musiekskool, die “bands”/ensemble, Junior- en Seniorkore, asook die revue.
Onderrig word aangebied in die volgende instrumente: marimba, klavier, klawerbord, dromme, viool, trompet, kitaar, ukulele en sang. Teorielesse word ook aangebied. Die uitstaande prestasies van ons leerders tydens Eisteddfods en eksterne musiekeksamens is ‘n bewys van ons hoë standaard. Selfs die jongste en mees onervare leerders word aangemoedig om deel te neem aan ons konserte, wat ten minste een keer per jaar plaasvind.
Die topleerders in drom, kitaar, klavier, sang en klawerbord lê jaarliks ‘n oudisie af om in die Hendrik Louw “bands” te kan speel. Hier word die leerders die basiese beginsels van saamspeel in ‘n “band”, geleer. Die groepe tree op by Eisteddfods en konserte deur die jaar.
Die Ensemble bestaan uit akoestiese instrumente soos viole, kitare, klavier en slaginstrumente. Die Ensemble speel meestal ligte musiek en neem deel aan verskeie kultuurgeleenthede en die Helderberg Eisteddfod.
Die Junior- sowel as Senior kore tree gereeld op en is altyd van die gewildste kore by konserte. Die Junior koor bestaan uit 60 graad 1-3 leerders en die senior koor uit 80-90 graad 4-7 leerders. Leerders moet ‘n oudisie aflê om in die kore te sing. 10-15 leerders word jaarliks gekies om in ‘n sanggroep te sing. Die Louwtjie-sanggroep tree by kleiner geleenhede op, sowel as by die Eisteddfod.
Laerskool Hendrik Louw wil graag aan leerders die geleentheid bied om ten minste twee maal in hulle laerskoolloopbaan aan ‘n verhoogproduksie deel te neem, omdat dit selfvertroue en kreatiwiteit ontwikkel. Daarom bied ons gereeld ‘n revue aan waaraan óf die grondslagfase- óf die senior fase leerders, deelneem.
By Laerskool Hendrik Louw glo ons in massadeelname. Ons probeer om soveel leerders as moontlik die geleentheid te bied om 'n liefde vir die kunste te ontwikkel, asook om hul talente te vorm en verbeter.
Me Chantal Gouws
13:00 – 13:40 Gr 1,2,3
14:00 – 14:50 Gr 4,5,6,7
Kultuurhoof - Sicilie Barnard
Gedigte - Amanda Krynauw
Me. Sicilie Barnard
Mnr Pieter Coetzee
Gholf Buddies oefen op Maandagmiddae.
Tye sal gekommunikeer word.
Me Marisia Rossow
12:30 – 13:00 Gr R’s
'n Spesiale huiswerkklas word slegs vir nasorg-leerders aangebied.
Mnr Neil van Zyl
Me Sanet Uys
Me Corné van Wyk en me Karin van Rensburg
Tel: 082-853-7433 (Corné) en 084-840-1181 (Karin)
12:00 - 13:00 Gr R
Me. Sonja Matthee
13:15 - 16:00 Gr. 1 - 7
11:00 - 12:00 Gr. R
Me Shirley Karsten
Me Sicilie Barnard
Lees tyd gedurende skoolure
Les tye gedurende skoolure